Техническа Спецификация

за възлагане на обществена поръчка на ИФТТ-БАН – процедура публично състезание по чл. 18, ал. 1, т. 12 от Закона за обществените поръчки с предмет:

«Доставка и гаранционна поддръжка на 10 броя преносими компютри за нуждите на ИФТТ-БАН» по Проект BG05M2OP001-1.001-0008 «Национален Център по мехатроника и чисти технологии», финансиран чрез Оперативна програма „Наука и образование за интелигентен растеж“ 2014-2020"

**1. Обща информация**

Предмет на настоящата обществена поръчка е Доставка и гаранционна поддръжка на 10 броя преносими компютри за нуждите на Институт по Физика на Твърдото Тяло – към Българска академия на науките (ИФТТ-БАН) по Проект BG05M2OP001-1.001-0008 «Национален Център по мехатроника и чисти технологии», финансиран чрез Оперативна програма „Наука и образование за интелигентен растеж“ 2014-2020**.**

**2. Технически характеристики на изискваната техника**

Настоящите технически спецификации определят минималните изисквания за изпълнение на доставката по поръчката. Участниците могат да представят по-добри (по-благоприятни за Възложителя) технически параметри в тяхното предложение.

|  |  |
| --- | --- |
| **Преносим компютър** | |
| **Компонент** | **Минимално изискване** |  |
| Процесор | Intel Core i7-10510U @1.80GHz (минимум 4 физически ядра) или еквивалентен процесор като производителност по данни на <https://www.cpubenchmark.net/>. В случай, че се предлага еквивалентен процесор като производителност, еквивалентният процесор също трябва да има минимум 4 физически ядра. |  |
| Памет | Минимум 8 GB DDR4 |  |
| Твърд диск | Минимум 512 GB SSD или Минимум 1 TB SATA III 7200 rpm |  |
| Дисплей | Минимум 15.6", IPS, матов, 1920 x 1080 пиксела или по-висока резолюция |  |
| Видео карта | Външна, минимум 2 GB |  |
| Мрежа | 10/100/1000 Mbps, WLAN bgn |  |
| Интерфейси | USB, VGA или HDMI, Минимум 1 x USB 3.1 |  |
| Клавиатура | Светеща |  |
| Други | Вградени камера и микрофон |  |
| Гаранция | Минимум 36 месеца |  |

**Изисквано количество: 10 броя.**

Пояснение на Възложителя във връзка с чл. 48 и чл. 49 от Закона за обществените поръчки:

Всяко посочване в настоящата Техническа спецификация на конкретен модел, стандарт, процес, тип, патент, клас, име на производител или на търговска марка, както и на конкретна спецификация, техническа оценка или техническо одобрение следва да се чете и да се разбира с добавка на думите „или еквивалентно".

Когато се изисква стандарт USB и се предлага еквивалент, еквивалентът трябва да позволява включване на устройства, пригодени да работят на стандарт USB.

**3. Изисквания на Възложителя за изпълнение на поръчката**

Доставената техника (10 броя преносими компютри) трябва да е фабрично новa, неупотребяванa и произведенa в съответствие с нормите на Европейския съюз за безопасност или еквивалентни норми. Техниката трябва да бъде доставена окомплектована с всички части, необходими за безпроблемна експлоатация.

1. Изпълнението на поръчката включва:

* доставка до адреса на Възложителя;
* осигуряване на гаранционна поддръжка.

Доставката трябва да бъде извършена в сградата на Възложителя - Института по Физика на Твърдото Тяло към Българска Академия на Науките (ИФТТ-БАН) на адрес: гр. София 1784, бул. „Цариградско шосе“ № 72, в посочено от Възложителя помещение в сградата.

Не се изисква монтаж и инсталация на техниката. Монтажът и инсталацията на техниката ще бъдат извършени от Възложителя.

**Срокът за доставка на техниката** се посочва от участника в неговата Техническа оферта, но трябва да бъде не повече от 60 (шестдесет) календарни дни, считано от датата на влизане в сила на договора.

**Изисквания към доставката**: Извършването на доставката се удостоверява с подписване на протокол за доставка от представители на двете страни.

Гаранционният срок на техника е както е посочено в Техническата оферта на участника, но не по-малко от 36 месеца.

При повреда гаранционният срок се удължава автоматично с периода между писменото уведомление от страна на Възложителя за повредата и отстраняването ѝ от Изпълнителя, удостоверено със съответните протоколи, подписани от упълномощени представители на страните.

Срокът за реакция при възникване на повреда в техниката е до 5 (пет) работни дни, от получаване на рекламационното съобщение/сигнала за неизправност на Възложителя.

Срокът за отстраняване на повреда на техниката на място при възложителя не може да бъде по-дълъг от 14 (четиринадесет) календарни дни, считано от датата на получаването на рекламационното съобщение/сигнала за неизправност.

Срокът за отстраняване на повреда на техника в сервиз /извън сградата на ИФТТ-БАН/ не може да бъде по-дълъг от 30 (тридесет) календарни дни, считано от датата на получаване от Изпълнителя на рекламационното съобщение/сигнала за неизправност от Възложителя. При невъзможност да бъде спазен срока от 30 дни поради обективни причини, Изпълнителят писмено уведомява Възложителя за това.

По време на гаранционния срок Изпълнителят се задължава да отстранява всички повреди (технически неизправности), които не са причинени от Възложителя, като разходите свързани с това са изцяло за сметка на Изпълнителя. При необходимост от ремонт извън офиса на Възложителя, Изпълнителят транспортира за своя сметка и на своя отговорност ремонтираното оборудване.

Доставената техника трябва да бъде съпроводена с Декларация/и за съответствие.